b'\n_START_ARTICLE_\nVytautas Leitonas\n_START_SECTION_\nBiografija\n_START_PARAGRAPH_\n1935\xe2\x80\x931941 m. mok\xc4\x97si J\xc5\xab\xc5\xbeint\xc5\xb3 prad\xc5\xbeios mokykloje, 1941\xe2\x80\x931943 m. Duset\xc5\xb3 progimnazijoje, 1943\xe2\x80\x931946 m. Roki\xc5\xa1kio gimnazijoje, 1946\xe2\x80\x931947 m. Kauno 1-ojoje vakarin\xc4\x97je gimnazijoje._NEWLINE_1946\xe2\x80\x931947 m. Kauno statistikos inspekcijos jaunesnysis inspektorius. 1947\xe2\x80\x931951 m. studijavo Lietuvos valstybiniame k\xc5\xabno kult\xc5\xabros institute (LKKI)._NEWLINE_1949 m. Lietuvos graik\xc5\xb3-rom\xc4\x97n\xc5\xb3 imtyni\xc5\xb3 \xc4\x8dempionas, 1949\xe2\x80\x931951 m. Pabaltijo respublik\xc5\xb3 spartakiad\xc5\xb3 prizininkas. 1950\xe2\x80\x931957 m. Lietuvos imtyni\xc5\xb3 federacijos pirmininko pavaduotojas. 1950\xe2\x80\x931952 m. Lietuvos sportin\xc4\x97s akrobatikos rinktin\xc4\x97s narys. 1951\xe2\x80\x931960 m. Lietuvos sporto draugijos \xe2\x80\x9eSpartakas\xe2\x80\x9c Kauno mokomojo-sportinio skyriaus vir\xc5\xa1ininkas. Tuo pat metu aktyviai sportavo. 1958\xe2\x80\x931960 m. Lietuvos bokso federacijos pirmininkas. 1958 m. prie Kauno \xe2\x80\x9eSpartako\xe2\x80\x9c draugijos \xc4\xafsteig\xc4\x97 pirm\xc4\x85j\xc4\xaf TSRS bokso sporto klub\xc4\x85. 1960\xe2\x80\x931992 m. Lietuvos sunkiosios atletikos federacijos pirmininkas._NEWLINE_1963, 1975, 1979 ir 1983 m. Lietuvos sunkiosios atletikos rinktin\xc4\x97s vyriausiasis treneris, rengiantis SSRS Taut\xc5\xb3 spartakiadoms. Du i\xc5\xa1 jo parengt\xc5\xb3 sunkiaatle\xc4\x8di\xc5\xb3 tapo \xc5\xa1i\xc5\xb3 spartakiad\xc5\xb3 \xc4\x8dempionais. 1975 m. suteiktas LTSR nusipelniusio trenerio vardas ir tarptautin\xc4\x97 sunkiosios atletikos teis\xc4\x97jo kategorija._NEWLINE_1960\xe2\x80\x931962 m. LKKI d\xc4\x97stytojas. 1962\xe2\x80\x931992 m. LKKI sporto klubo \xe2\x80\x9eAtletas\xe2\x80\x9c instruktorius. 1962\xe2\x80\x931975 m. LKKI Dvikovos sporto \xc5\xa1ak\xc5\xb3 katedros vyr. d\xc4\x97stytojas, 1975\xe2\x80\x931980 m. LKKI Sunkiosios atletikos katedros ved\xc4\x97jas, 1980\xe2\x80\x931985 m. vyr. d\xc4\x97stytojas, nuo 1985 m. docentas. 1999 m. i\xc5\xa1\xc4\x97jo \xc4\xaf pensij\xc4\x85. 2010 m. baland\xc5\xbeio 14 d. docentas Vytautas Leitonas mir\xc4\x97 nuo Alzheimerio ligos.\n_START_SECTION_\nPedagogin\xc4\x97 veikla\n_START_PARAGRAPH_\nPareng\xc4\x97 24 sporto meistrus, 20 Lietuvos \xc4\x8dempion\xc5\xb3. 1994 m. Lietuvos sporto departamentas pripa\xc5\xbeino racional\xc5\xb3j\xc4\xaf pasi\xc5\xablym\xc4\x85 \xe2\x80\x9e\xc5\xa0tangos traukos registracijos priemon\xc4\x97\xe2\x80\x9c, kurio bendraautoris yra docentas Vytautas Leitonas. Ne vienerius metus bendradarbiavo sunkiosios atletikos kompleksin\xc4\x97je mokslin\xc4\x97je grup\xc4\x97je. Du jo aukl\xc4\x97tiniai tapo habilituotais daktarais (prof. K\xc4\x99stutis Kardelis ir prof. Valerijus Jasi\xc5\xabnas)._NEWLINE_Beveik 40 darbo met\xc5\xb3 atidav\xc4\x97 Lietuvos k\xc5\xabno kult\xc5\xabros akademijai. Bendradarbiams ir Lietuvos sporto visuomenei pa\xc5\xbe\xc4\xafstamas kaip labai kruop\xc5\xa1\xc4\x8diai, s\xc4\x85\xc5\xbeiningai ir pasiaukojan\xc4\x8diai savo pareigas atliekantis \xc5\xbemogus.'